|  |  |
| --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 46 14, 487 40 36, 487 43 36  [ounz@vojvodinа.gov.rs](mailto:ounz@vojvodinа.gov.rs) |

|  |  |
| --- | --- |
| ЧИСЛО: 000146585 2024 09427 004 001 000 001/2-1 | ДАТУМ: 27.5.2024. року |

На основи члена 15, 16. пасус 1 и 5. и 24. пасус 2. Покраїнскей скупштинскей одлуки о покраїнскей управи («Службени новини АПВ», 37/14, 54/14 ‒ друга одлука, 37/16, 29/17, 24/19, 66/20 и 38/21), члена 23. пасус 1. и 4. Покраїнскей скупштинскей одлуки о буджету Aвтономнeй покраїни Войводини за 2024. рок («Службeни новини АПВ», число 45/23), члена 9. Правилнїка o додзельованю буджетних средствох за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини («Службени новини АПВ», число 7/23 и 5/24), члена 9. Правилнїка o додзельованю буджетних средствох за финансованє и софинансованє модернизациї инфраструктури предшколских установох на териториї АП Войводини («Службени новини АПВ», число 7/23 и 23/24), а по запроведзеним Конкурсу за софинансованє реконструкциї, адаптациї, санациї, инвестицийне и чечуце отримованє обєктох установох основного, штреднього образованя и воспитаня, школярского стандарду и предшколских установох на териториї Автономней покраїни Войводини за 2024. рок, число: 000146585 2024 09427 004 001 000 001 од 29.1.2024. року («Службени новини», число 6/2023), покраїнски секретар, приноши

**РИШЕНЄ О ВИМЕНКИ РИШЕНЯ**

**О РОЗПОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ ЗА ФИНАНСОВАНЄ И СОФИНАНСОВАНЄ РЕКОНСТРУКЦИЇ, АДАПТАЦИЇ, САНАЦИЇ, ИНВЕСТИЦИЙНЕ И ЧЕЧУЦЕ ОТРИМОВАНЄ ОБЄКТОХ УСТАНОВОХ ОСНОВНОГО ОБРАЗОВАНЯ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА 2024. РОК ЧИСЛО 000146585 2024 09427 004 001 000 001/2 ОД 16.5.2024. РОКУ**

**I**

У таблїчки 1. Розподзельованє средствох за финансованє и софинансованє реконструкциї, адаптациї, санациї, инвестицийне и чечуцe отримованє обєктох установох основного образованя и воспитаня на териториї Автономней покраїни Войводини за 2024. рок, хтора часц Ришеня о розподзельованю буджетних срєдствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє реконструкциї, адаптациї, санациї, инвестицийне и чечуце отримованє обєктох установох основного образованя и воспитаня число 000146585 2024 09427 004 001 000 001/2 од 16.5.2024. року, у колони «Наменка додзелєних средствох», под порядковим числом 1. слова: «за софинансованє инвестицийного отримованя санитарних ґузлох у Утринох» треба заменїц зоз словами: «за софинансованє инвестицийного отримованя обєкту школи у Утринох», потим под порядковим числом 11. слова: «за финансованє чечуцого отримованя на заменьованю: цивох за дижджовку, столариї, шлосерских материялох, патосових облогох и малярско-фарбарски роботи» треба заменїц зоз словами: «за финансованє чечуцого отримованя на заменьованю: цивох за дижджовку, столариї/шлосерских материялох, патосових облогох, роботи на фасади и малярско-фарбарски роботи» и под порядковим числом 15. слова: «за финансованє чечуцого отримованя санитарних ґузлох» треба заменїц зоз словами: «за финансованє чечуцого отримованя санитарних ґузлох и малярско-фарбарских роботох у обєкту школи».

**II**

Диспозитив того ришеня ше обяви на интернет-боку Секретарияту.

***Обгрунтованє***

Покраїнски секретар дня 16.5.2024. року под числом 000146585 2024 09427 004 001 000 001/2 принєсол Ришенє о розподзельованю буджетних средствох покраїнского секретарияту за образованє, предписаня, управу и национални меншини – национални заєднїци за финансованє и софинансованє реконструкциї, адаптациї, санациї, инвестицийне и чечуце отримованє обєктох установох основного образованя на териториї Автономней покраїни Войводини за 2024. рок.

По обявйованю спомнутого ришеня на сайту Секретарияту 17.5.2024. року, обачени технїчни гришки у його тексту.

Зоз членом 24. пасус 2. Покраїнскей скупштинскей одлуки о Покраїнскей управи («Службени новини АПВ», число 37/14, 54/14 – др. одлукa, 37/16, 29/17, 24/19 и 66/20) предписане, медзи иншим, же покраїнски секретар орґанизує и обезпечує окончованє роботох на ефикасни способ и приноши акти за яки є овласцени.

На основи винєшеного, окончене виправянє технїчней гришки як и у диспозитиву.

Ришенє доручиц:

1. Сектору за материялно –

финансийни роботи Секретарияту

1. Архиви

ПОКРАЇНСКИ СЕКРЕТАР,

Роберт Отот